
      Financované z prostriedkov Európskeho fondu regionálneho rozvoja 
(ERDF) v rámci projektu: Vypracovanie programov starostlivosti o vybrané 
                   chránené územia zahrnuté v sústave NATURA 2000 

1. ZÁKLADNÉ ÚDAJE
1.1 Číslo podľa štátneho zoznamu, ak je pridelené
1142
1.2 Príslušnosť k európskej sústave chránených území a územiam medzinárodného významu
Územie je zaradené do európskej sústavy chránených území Natura 2000 v zmysle § 17 a § 27 zákona NR SR č. 543/2002 Z. z. o ochrane prírody a krajiny v znení neskorších predpisov (ďalej len „zákon“). Vo výnose Ministerstva životného prostredia Slovenskej republiky č. 3/2004-5.1 zo 14. júla 2004, ktorým sa vydáva národný zoznam území európskeho významu (ďalej len „výnos MŽP SR č. 3/2004-5.1“) je zaradené pod kódom SKUEV0020 Lesík Bisce. Názov SKUEV0020 Bisce bol štandardizovaný rozhodnutím Úradu geodézie, kartografie a katastra SR č. P-1 01/2009 z 12.11.2009.
Územie je súčasťou Chráneného vtáčieho územia Ondavská rovina SKCHVÚ037, ktoré je súčasťou európskej sústavy chránených území Natura 2000.
1.3 Kategória a názov územia
Prírodná rezervácia (PR) Bisce
1.4 Platný právny predpis o vyhlásení chráneného územia alebo medzinárodný doklad o zaradení lokality do sústavy území medzinárodného významu
Predmetné územie je vyhlásené za prírodnú rezerváciu Bisce vyhláškou KÚŽP Košice č. 5/2007 z 2. novembra 2007, za účelom zabezpečenia ochrany prirodzených procesov a umožnenie nerušeného vývoja geobiologického spoločenstva nachádzajúceho sa na tomto území. V celom chránenom území platí piaty stupeň ochrany.
Dňa 13. novembra 2007 bolo vydané rozhodnutie Komisie ES K(2007)5404, ktorým sa podľa smernice Rady 92/43/EHS prijíma zoznam území európskeho významu v panónskom biogeografickom regióne, ktorého súčasťou je aj predmetné územie.
Predmetné územie sa zároveň nachádza vo vyhlásenom chránenom vtáčom území SKCHVU037 Ondavská rovina, ktoré bolo vyhlásené vyhláškou MŽP SR č. 1 9/2008 Z.z. zo dňa 7.1 .2008.
1.5 Celková výmera chráneného územia a jeho ochranného pásma
Celková výmera chráneného územia je 28,01 ha. Ochranné pásmo chráneného územia sa osobitne nevymedzuje. Poloha PR Bisce je zobrazená na obr.1.

Obr. 1: Poloha PR Bisce na mape.
SVM50 © Úrad geodézie, kartografie a katastra SR, 2000, č. 040/010205-AG, Tematické spracovanie © Štátna ochrana prírody SR, Banská Bystrica, 2007 Stav k 1. 1. 2015
1.6 Súčasný stav predmetu ochrany
1.6.1. Prírodné pomery
Chránené územie sa z administratívneho hľadiska rozprestiera v Košickom kraji, v okrese Trebišov a Michalovce, v extraviláne obce Vojčice a Horovce, v k. ú. Vojčice a Horovce.
Najväčšou hodnotou územia je starý prirodzený lužný les, ktorý je pozostatkom rozsiahleho zalesnenia tejto oblasti ešte v nedávnej minulosti.
Štvrtinu chráneného územia zaberá biotop porastov nepôvodných drevín. Nachádza sa hlavne v južnej časti chráneného územia. Sú to porastové monokultúry v minulosti umelo zalesnené topoľmi (sp. Populus x canadensis) a javorom horským (Acer pseudoplatanus). Tieto územia, ktoré sú do značnej miery narušené, boli do návrhu chráneného územia zaradené predovšetkým z dôvodu zachovania ucelenosti celej lokality a z dôvodu zvýšenia stability lesného porastu zvýšením jeho celkovej rozlohy. Tieto biotopy sa označujú ako X9.
Na časti územia sa nachádza nelesná plocha, na ktorej dnes prebieha prirodzený proces sukcesie s premenou na les. Tento biotop sa označuje ako X3. Biotopy nachádzajúce sa v PR Bisce sú zobrazené na obr. 2.
Celé územie je zaradené do piateho stupňa ochrany a nie je žiadúce a potrebné v ňom za akýchkoľvek okolností realizovať nejaké zásahy.
Ešte pred niečo vyše 200 rokmi sa na tomto území nachádzal takmer 7500 ha súvislý komplex prirodzeného lužného lesa, ktorého súčasťou bolo aj územie prírodnej rezervácie (obr. 3). Dnes sa z tohto veľkého komplexu lesa zachovali jedine dva maličké fragmenty a to les v prírodnej rezervácii Oľchov, kde prevláda vŕbovo-jelšové spoločenstvo s topoľmi a les v prírodnej rezervácii Bisce, kde prevládajú dreviny tvrdého luhu a to dub, jaseň a brest.

Obr. 2: Biotopy nachádzajúce sa v PR Bisce.
Dubovo-brestovo-jaseňové nížinné lužné lesy (biotop Ls1.2) sa nachádzajú na vyšších a relatívne suchších stanovištiach údolných nív so zriedkavejšími a časovo kratšími povrchovými záplavami. Lesy tohto biotopu sa vyskytujú na ploche cca 19 ha z chráneného územia. Lesy v chránenom území sú obhospodarované ako lesy osobitného určenia – bez zásahu.
V drevinovej skladbe v hlavnej úrovni sú zastúpené dub letný (Quercus robur), jaseň štíhly (Fraxinus excelsior), topoľ sp. (Populus x canescens), javor poľný (Acer campestre), topoľ biely (Populus alba), lipa malolistá (Tilia cordata), orech kráľovský (Juglans regia), agát biely (Robinia pseudoacacia), ojedinele sa tu vyskytujú brest väzový a hrabolistý (Ulmus laevis a Ulmus minor), jaseň úzkolistý (Fraxinus angustifolia subsp. danubialis), vŕba biela (Salix alba), javor horský (Acer pseudoplatanus), gledíčia trojtŕňová (Gleditschia triacanthos) a čremcha obyčajná (Prunus padus).
Nachádzajú sa tu niekoľko sto ročné duby (príklad obr. 4) a mohutné vyše 40 metrov vysoké topole biele s priemerom až dva metre. Vzácnosťou sú aj bresty väzové, ktoré síce nie sú také mohutné, ale z nížinných lesov Európy už takmer vymizli. Súčasný výskyt predmetného biotopu na území Slovenska sa odhaduje na cca 21 00 ha.

 SHAPE  \* MERGEFORMAT 



Obr. 3: Veľký komplex nížinného lužného lesa v roku 1785 v porovnaní s terajším stavom PR Bisce. Zdroj podkladovej mapy: http://mapire. eu/en/maps/.

Krovinovú etáž tvorí najmä baza čierna (Sambucus nigra), svíb krvavý (Swida sanguinea) a bršleň európsky (Euonymus europaeus). Ojedinele sa tu nachádza javor tatársky (Acer tataricum), lieska obyčajná (Corylus avellana), vtáči zob (Ligustrum vulgare) a hloh jednosemenný (Crataegus monogyna).
Z hľadiska lesníckej typológie je chránené územie zastúpené skupinou lesných typov – dubové lužné jaseniny – prechodné luhy (Querceto – Fraxinetum).
Obr. 4: Mohutný dub v PR Bisce  Autor: M. Balla

Okrem tejto nesporne historickej hodnoty má územie omnoho väčší význam ako regionálne biocentrum (podľa R-ÚSES okresu Trebišov), ktoré je zachovalými biokoridormi prepojené s okolím a tvorí tak základnú kostru lesných biotopov v rozľahlej poľnohospodárskej krajine. Veľký význam územia ako biocentra spočíva hlavne v zachovalosti lesných porastov, ktoré tak môžu dokonale plniť svoju funkciu a poskytovať vhodné podmienky všetkým druhom žijúcim v tejto oblasti. Územie je ďalej dlhoročnou hniezdnou lokalitou orla kráľovského, ktorý patrí medzi celosvetovo ohrozené druhy vtákov. Je to  .jeden z mála párov týchto vzácnych vtákov, ktorý pravidelne hniezdi na tej istej lokalite a
pravidelne
úspešne
vyvádza potomstvo, čo svedčí
o
mimoriadnej
vhodnosti lokality na jeho hniezdenie. Komplexný vedecký výskum chráneného územia nebol doposiaľ realizovaný.     




 







         Obr. 5: Áron východný









   Autor: M. Balla
Z bylín sa tu vyskytujú najmä druhy znášajúce vyššiu vlhkosť pôdy, vyšší obsah dusíka a menšie množstvo svetla. Z druhov národného významu sa na území nachádza pŕhľava kyjevská (Urtica kiovensis), ktorá patrí medzi ohrozené druhy a je zaradená do červeného zoznamu rastlín a živočíchov SR. Medzi významnejšie druhy rastlín ešte patrí áron východný (Arum cylindraceum, obr. 5), ktorý sa v rámci Slovenska vyskytuje iba vo východnej časti Slovenska, v listnatých a lužných lesoch teplejších oblastí.
Prevládajú tu druhy ako kozia noha hostcová (Aegopodium podagraria), pŕhľava dvojdomá (Urtica dioica), pakost smradľavý (Geranium robertianum), kopytník európsky
(Asarum europeum), kokorík praslenatý (Polygonatum verticillatum), zádušník brečtanovitý (Glechoma hederacea), mrvica lesná (Brachypodium sylvaticum), lipkavec Schultesov (Galium Schultesii) a čarovník obyčajný (Circaea lutetiana). Okrem toho v PR miestami rastú konopnica úhľadná (Galeopsis speciosa), kuklík mestský (Geum urbanum), marinka voňavá (Galium odoratum), hluchavka purpurová (Lamium purpureum), vratič obyčajný (Tanacetum vulgare), palina obyčajná (Artemisia vulgaris) a lopúch menší (Arctium minus). Vo väčšom množstve je miestami zastúpená aj ostružina černicová (Rubus fruticosus). Na jar tu nájdeme najmä rastliny jarného aspektu a to veternicu hájnu (Anemone nemorosa), chochlačku dutú (Corydalis cava) a blyskáča jarného (Ficaria verna). Zastúpenie nižších druhov rastlín a húb na lokalite nie je známe, a preto je potrebné urobiť podrobný prieskum zameraný na tieto skupiny.

Zo zoologického hľadiska je fauna reprezentovaná typickými lesnými druhmi. Čiže je evidentné, že prírodná rezervácia Bisce poskytuje úkryt a hniezdne možnosti lesným živočíchom uprostred rozľahlej poľnohospodárskej krajiny. V území nebol robený žiadny špeciálny výskum zameraný na bezstavovce. Z druhov európskeho významu sa na území vyskytuje roháč obyčajný (Lucanus cervus, obr. 6).
Medzi tu žijúcimi stavovcami nájdeme viacero druhov európskeho významu, patria medzi ne rosnička zelená (Hyla arborea), jašterica krátko- hlavá (Lacerta agilis) a pĺšik lieskový (Muscardinus avellanarius). 
                                                                                                                                  
 Obr.6: Roháč obyčajný   









Autor: M. Balla                                          
Z vtáčích druhov európskeho významu na území hniezdia tesár čierny (Dryocopus martius, obr. 7), ďateľ prostredný (Dendrocopos medius), muchárik bielokrký (Ficedula albicollis), žlna sivá (Picus canus), orol kráľovský (Aquila heliaca) a sova dlhochvostá (Strix uralensis).

Na území žije aj viacero druhov stavovcov národného významu – ropucha bradavičnatá (Bufo bufo), užovka obojková (Natrix natrix), lasica myšožravá (Mustela nivalis), plch sivý (Glis glis), myšiak lesný (Buteo buteo), kôrovník dlhoprstý (Certhia familiaris), ďateľ veľký (Dendrocopos major), ďateľ malý (Dendrocopos minor),           krutohlav hnedý (Jynx torquilla), slávik krovinový (Luscinia megarhynchos), muchár sivý (Muscicapa striata), hrdlička roľná (Streptopelia turtur) a sova lesná (Strix aluco).










  Obr. 7: Tesár čierny
     Autor: M. Balla
1.6.2 Stručný opis predmetu ochrany
Predmetom ochrany chráneného územia sú európsky významné biotopy a druhy (tab. 1 a 2). Grafické zobrazenie predmetov ochrany je v Prílohe 6.1.
Tab. 1: Biotopy, ktoré sú predmetom ochrany
	Názov
	Kód Natura 2000
	Kód biotopu (SR)

	Dubovo-brestové-jaseňové nížinné lužné lesy
	91F0
	Ls1. 2

	Tab. 2: Druhy, ktoré sú predmetom ochrany

	Slovenský názov
	
	Vedecký názov
	

	Roháč obyčajný
	
	Lucanus cervus


Roháč obyčajný pre svoj život vyžaduje zachovanie prírodných podmienok starých stromov, a to najmä dubov, jaseňov a hrabov. Jeho larvy sa vyvíjajú v odumretých kmeňoch stromov.
1.6.3 Hodnotenie stavu predmetu ochrany, stanovenie priorít ochrany
Hodnotenie stavu biotopov a druhov európskeho významu, ktoré sú uvedené ako predmet ochrany podľa štandardných dátových formulárov (SDF), ktorý bol aktualizovaný v roku 2013 a podkladov zo správy podľa článku 17 smernice o biotopoch z roku 2013 (za obdobie rokov 2007-2012):
	Kód biotopu
	Reprezentatívnosť biotopu v území
	Relatívna rozloha biotopu v území
	Zachovalosť biotopu v území
	Stav biotopu v území
	Výmera biotopu v rámci celého bioregiónu (km2)
	Stav biotopu v rámci bioregiónu
	Bioregión
	Cieľ ochrany v rámci územia
	Priorita

	91F0
	B
	C
	B
	B
	67
	U2
	pan
	Nutné zlepšenie stavu v území
	Vysoká


	Názov druhu
	Relatívna početnosť v území
	Zachovalosť populácie v území
	Stav izolovanosti populácie v území
	Celkový stav populácie v území
	Stav druhu na úrovní biogeografického regiónu
	Ciele ochrany
	Priorita

	Lucanus cervus
	D
	 
	 
	marginálny výskyt
	FV
	nutné udržanie stavu v území
	nízka


Vysvetlivky:

A – priaznivý – výborný, B – priaznivý – dobrý, C – nepriaznivý – narušený, D – nepriaznivý – nevyhovujúci

FV – priaznivý, U1 – nepriaznivý – nevyhovujúci, U2 – nepriaznivý – zlý (Polák, Saxa 2005)

pan – panónsky biogeografický región (bioregión)

Nastavenie priority cieľa ochrany je vo väzbe na stav biotopu v bioregióne. Konkrétny cieľ ochrany je viazaný na stav biotopu v území. Následne je potrebné tento stav udržať alebo zlepšiť, aby prípadné zhoršenie nemalo vplyv na celkové hodnotenie stavu biotopu v bioregióne.

Grafické znázornenie v tabuľke (podfarbenie) – zelená znamená, že situácia je v poriadku, oranžová znamená stav pohotovosti, červená – pozor, situáciu je potrebné riešiť.
Na to, aby bol stav biotopu európskeho alebo národného významu vyhlásený za priaznivý musia byť splnené súčasne dve podmienky:
1 . Zastúpenie dominantných druhov uvedených v modeli biotopu musí samostatne alebo spoločne v zmesi dosiahnuť 50 %. Na základe vykonaného mapovania lesných biotopov je zastúpenie dominantných druhov drevín 68 %.
2. Zastúpenie všetkých druhov drevín uvedených v modeli biotopu, vrátane prirodzených krížencov týchto druhov drevín a prípravných drevín (breza, vŕba, jelša, jarabina, osika) musí dosiahnuť 70 %. Kombinácia drevín môže byť ľubovoľná. Na základe vykonaného mapovania lesných biotopov zastúpenie všetkých druhov drevín uvedených v modeli biotopu dosahuje hodnotu 73 %. Na základe mapovania lesného biotopu v predmetnom území môžeme vyhlásiť stav biotopu za priaznivý.
Na základe interného monitorovania pracovníkov ŠOP SR – Správy CHKO Latorica a Správy CHKO Vihorlat a podľa priaznivého stavu biotopu predpokladáme priaznivý stav populácie druhu roháč obyčajný v predmetnom území.
Prioritou ochrany je zachovanie priaznivého stavu predmetov ochrany – uvedených v predchádzajúcej kapitole 1.6.2.
1.6.4. Hodnotenie ďalších osobitných záujmov ochrany prírody a krajiny v území
V danom území sa nevyskytujú iné osobitné záujmy ochrany prírody a krajiny.
1.7 Výsledky komplexného zisťovania stavu lesa
Chránené územie sa nachádza na LHC VEĽATY, LC VEĽATY. Vlastníkom je Slovenská republika a správcom Lesy SR, š.p. Banská Bystrica. V súčasnosti je v platnosti Program starostlivosti o les (2013 – 2022), ktorý plne rešpektuje požiadavky ochrany prírody.
Predmetné územie patrí do kategórie lesa U – lesy osobitného určenia z hľadiska ochrany prírody a krajiny. Na predmetnom území je vyhlásená prírodná rezervácia s piatym stupňom ochrany.

Podľa stupňa prirodzenosti môžeme predmetné územie rozdeliť do dvoch stupňov prirodzenosti. Prvý stupeň prirodzenosti zahŕňa porasty prevažne prirodzeného lesa (JPRL č. 291, 292a, 293a, 294a). Sú to porasty so zastúpením prírodných a antropických znakov, pričom prírodné znaky a procesy sú rovnocenne zastúpené s antropickými znakmi a procesmi. Drevinové zloženie je v súlade so stanovištnými podmienkami alebo len minimálne zmenené, podiel pôvodných drevín je nad 70 %, výskyt inváznych druhov drevín neprekračuje rámec stanovený pre daný biotop.
Obr. 8: Množstvo spadnutého dreva nachádzajúceho sa na územi   
poskytuje úkrytové a potravné možnosti rôznym lesným organizmom.          
Autor: M. Balla

V porastoch sa nachádza hrubé odumreté drevo v priemere nad 1 ks/ha (obr. 8).


               Druhý stupeň prirodzenosti zahŕňa porasty hodnotené ako premenený les ( JPRL č. 292 b, 293 b, 294 b, 290, 289). Sú to porasty s antropickými znakmi neprirodzeného vzhľadu založené umelou obnovou, ktorá nie je v súlade so stanovištnými podmienkami. Sú to umelo založené porasty – jaseňové a topoľové monokultúry a umelo založené porasty s výraznejšie zmeneným drevinovým zložením v kombinácií jaseň štíhly s javorom horským.
2. Socioekonomické pomery (využívanie územia a jeho okolia) pozitívne a negatívne faktory
2.1. Historický kontext
Prírodná rezervácia Bisce, ako pozostatok veľkého nížinného lužného lesného komplexu (obr. 9), sa dnes nachádza na území veľmi narušenom ľudskou činnosťou. Oblasť Východoslovenskej nížiny v širokej nive rieky Ondavy je v súčasnosti úplne odlesnená a premenená na ornú pôdu, prípadne na lúky a pasienky.

Obr. 9: Bližší pohľad na lokalizáciu PR Bisce v rámci nížinného lužného lesa v roku 1785.
Zdroj podkladovej mapy: http://mapire. eu/en/maps/.
Lesoochranárske združenie VLK v roku 2005 spracovalo návrh na vyhlásenie lesa Bisce za prírodnú rezerváciu a na konci roku 2007 bolo toto územie vyhlásené za prírodnú rezerváciu Bisce.
2.2. Stručný opis aktuálneho stavu
Lesné hospodárstvo
PR Bisce predstavuje ucelený fragment lesa s výmerou 28 ha, ktorý je obklopený intenzívne využívanými poľnohospodárskymi plochami a z východnej a južnej strany odčlenený od poľnohospodársky obrábanej pôdy odvodňovacím hydromelioračným kanálom Bisce. Pozdĺž západnej strany lesa vo vzdialenosti cca 100 m prechádza hlavný odvodňovací kanál, ktorý vyúsťuje do rieky Ondava. Lesná časť je v obhospodarovaní Lesy SR š.p. Banská Bystrica. V chránenom území sa vyskytujú lesy v prvom lesnom vegetačnom stupni s piatym stupňom ochrany v zmysle zákona č. 543/2002 Z.z. o ochrane prírody a krajiny v znení neskorších predpisov a v kategórií lesy osobitného určenia písm. e) lesy v chránených územiach a na lesných pozemkoch s výskytom biotopov európskeho významu alebo chránených druhov. Keďže je predmetné územie vyhlásené ako prírodná rezervácia s piatym stupňom ochrany, tak je plán hospodárskych opatrení v jednotlivých porastov BEZ ZÁSAHU.
Poľnohospodárstvo
Poľnohospodárska činnosť sa vyskytuje iba v blízkom okolí prírodnej rezervácie a vyznačuje sa intenzívnym obhospodarovaním ornej pôdy. Negatívne dôsledky poľnohospodárskej činnosti v krajine ako hnojiská, skladisko priemyselných hnojív a pesticídov, akumulácia chovu hospodárskych zvierat sa v blízkosti chráneného územia nevyskytujú.
Poľovníctvo
Predmetné územie patrí do poľovnej oblasti MIX – Zemplínska s chovom malej zveri. Chránené územie spadá do poľovného revíru Trebišov I, II a je v užívaní poľovných združení Poľovnícka spoločnosť Bažant – Trebišov a PZ Čajka so sídlom v Kačanove. Priamo chránené územie nie je využívané na výkon práva poľovníctva. V chránenom území a v blízkom okolí sa nenachádzajú ani poľovnícke zariadenia k využívaniu práva poľovníctva (kŕmne zariadenia, poľovnícke posedy, soľníky).
Využívanie územia verejnosťou
Jedným z hlavných antropogénnych vplyvov na chránené územie je realizácia rekreačno-športových aktivít. Vzhľadom k tomu, že chránené územie zaberá najmä lesné porasty mimo rekreačnej zóny a intravilánu obce, v súčasnosti nie je pod priamym vplyvom urbanizácie a osídlenia. Nakoľko nevedie cez predmetné územie ani žiaden značený turistický chodník, nie je ani pod priamym vplyvom rekreačno-turistických aktivít.
V 90. rokoch 20. storočia fungoval v blízkosti územia hospodársky dvor Bisce a bytové domy (obr. 10). V súčasnosti sa pri hraniciach územia nachádzajú pozostatky týchto stavieb. Cez územie prechádza stará panelová cesta, teraz skoro kompletne zarastená, ktorá je súčasťou JPRL a nie je vedená ako cesta.
Vo vzdialenosti cca 100 m od južnej hranice chráneného územia prechádza miestna a poľná cesta, ktorá začína v Trebišove – časť Milhostov, prechádza poľnohospodársky obhospodarovanou krajinou až ku pravobrežnej hrádzi rieky Ondava a odtiaľ po hrádzi až do obce Horovce. Predmetný úsek cesty je využívaný na rekreačno-športové aktivity ako cyklistická, pešia, konská alebo bežecká turistika k rieke Ondava.

Z vyššie vymenovaných antropogénnych aktivít cestovného ruchu a turistiky by mohli na chránené územie pôsobiť tieto vplyvy:

· zašliapavanie vegetácie pri pohybe mimo chodníkov a ciest (t. z. pohybovanie sa v chránenom území), 
· znečisťovanie územia odpadkami,

· nelegálne výruby stromov v okrajových častiach lesa.

Obr. 10: PR Bisce s hospodárskym dvorom a budovami v roku 1950.
Historická ortofotomapa © GEODIS SLOVAKIA, s. r. o, Historické LMS © Topografický ústav Banská Bystrica
2.3. Návrh zásad a opatrení využívania územia a jeho okolia z hľadiska cieľov ochrany
Na predmety ochrany v území majú vplyv nasledujúce oblasti ľudskej činnosti: lesné hospodárstvo, využívanie územia verejnosťou a podpora vedeckého výskumu a monitoringu. Minimálny vplyv na územie má aj poľnohospodárstvo.
V oblasti lesného hospodárstva je pre zachovanie priaznivého stavu predmetov ochrany potrebné naďalej uplatňovať bezzásahový režim v zmysle súčasne platnej PSL na roky 2013 – 2022.
Vzhľadom k tomu, že v južnej časti chráneného územia existujú umelo založené porasty s charakterom jaseňových a topoľových monokultúr, ktoré zaberajú štvrtinu chráneného územia, tak by bolo vhodné prehodnotiť stav územia a manažmentu k roku 2021. Ak by dochádzalo k nepriaznivému prirodzenému zmladeniu a tým k rozširovaniu nežiadúcich drevín (agát, javor horský) v porastoch biotopu Ls1.2 a v topoľových monokultúrach a k následnej degradácii predmetu ochrany, je potrebné zvážiť zmenu hospodárenia tak, aby bolo možné zabezpečiť potrebný manažment na zlepšenie stavu biotopu. Rok 2021 je navrhnutý z dôvodu ukončenia platnosti PSL, aby bolo možné zohľadniť prípadné zmeny v manažmente územia v budúcom PSL, ktorý bude platný od roku 2023.
Nakoľko sa poľnohospodárska činnosť vykonáva mimo chráneného územia, je jej vplyv na predmety ochrany veľmi malý až žiaden. Na zachovanie uvedeného stavu je potrebné zabezpečiť vylúčenie používania chemických prostriedkov na poľnohospodárskom pôdnom fonde pri hraniciach chráneného územia.
Cez rezerváciu nevedie žiaden turistický chodník, a teda je legálne využívanie územia verejnosťou veľmi obmedzené. V spolupráci s orgánmi miestnej samosprávy, je potrebné zamedziť vývozu tuhého komunálneho odpadu do územia a nelegálnemu výrubu drevín a krovín.
Keďže na území nebol robený žiaden komplexný zoologický ani botanický výskum, pre udržanie priaznivého stavu predmetov ochrany je potrebné podporiť a zrealizovať vedecký výskum a následne monitoring druhov európskeho a národného významu na území. Ku komplexnej ochrane PR Bisce prispeje aj oboznámenie širokej verejnosti o význame a unikátnosti územia.
3. Ciele starostlivosti a opatrenia na ich dosiahnutie
Tento program starostlivosti je vypracovaný na obdobie 30 rokov, následne po vyhodnotení jeho naplnenia (realizácie) vo väzbe na stav predmetu ochrany bude aktualizovaný.
3.1 Stanovenie dlhodobých cieľov starostlivosti v nadväznosti na ekologicko-funkčné priestory a zóny
Územie PR Bisce je rozdelené na tri ekologicko-funkčné priestory (Príloha 6.4.). Prvý ekologicko-funkčný priestor (EFP1) zahŕňa porasty prevažne prirodzeného lesa (JPRL č. 291, 292a, 293a, 294a). Druhý ekologicko-funkčný priestor (EFP2) je tvorený lesnými porastmi, ktoré sú z väčšej časti alebo výrazne pozmenené alebo premenené (JPRL č. 292 b, 293 b, 294 b, 290,289). Tretí ekologicko-funkčný priestor (EFP3) pozostáva z nelesnej plochy, na ktorej dnes prebieha prirodzený proces sukcesie s premenou na les.
Toto rozdelenie na ekologicko-funkčné priestory chápeme iba ako dočasný stav, ktorý slúži na rozlíšenie jednotlivých oblastí lesa s rôznym stupňom vývoja a zachovalosti. Pri ponechaní územia bez akýchkoľvek zásahov bude postupne dochádzať k vyrovnávaniu rozdielov medzi jednotlivými priestormi a po čase bude celá rezervácia tvorená jediným ekologicko-funkčným priestorom.
Dlhodobým cieľom ochrany v PR Bisce je: Zlepšenie stavu biotopu európskeho významu Ls1.2 a zachovanie stavu druhu európskeho významu, ktoré tvoria predmet ochrany v danom území.
3.2 Stanovenie operatívnych cieľov v nadväznosti na ekologicko-funkčné priestory a zóny
Operatívny cieľ 1: Územie prírodnej rezervácie ponechať na samovývoj do roku 2021 s cieľom zabezpečiť zlepšenie stavu biotopu Ls1.2 (91F0) z kategórie B do kategórie A a zachovanie výskytu druhu Lucanus cervus v území. 

Operatívny cieľ 2: V roku 2021 prehodnotiť stav biotopu a navrhnúť opatrenia na zlepšenie stavu biotopu Ls1.2 (91F0) z kategórie B do kategórie A a zachovanie výskytu druhu Lucanus cervus v území.
3.3 Rámcové plánovanie a modely hospodárenia pre lesné biotopy
V schválenom PSL na roky 2013-2022 sú rámcové plánovanie a modely hospodárenia zohľadnené vzhľadom na piaty stupeň ochrany, tzn. územie bez zásahu. Pri obnove PSL sa zohľadní stav biotopu v území a navrhnú sa prípadné opatrenia na jeho zlepšenie, po dohode so správcom pozemkov.
3.4 Navrhované opatrenia, stanovenie harmonogramu ich plnenia, určenie subjektu zodpovedného za ich plnenie, stanovenie merateľných indikátorov ich plnenia
	Operatívny cieľ 1: Územie prírodnej rezervácie ponechať na samovývoj do roku 2021 s cieľom zabezpečiť zlepšenie stavu biotopu Ls1.2 (91F0) z kategórie B do kategórie A a zachovanie výskytu druhu Lucanus cervus v území.

	Merateľný indikátor plnenia: do roku 2021 územie ponechané bez zásahov, minimalizované negatívne vplyvy na územie, dosiahnutý stav A biotopu Ls1.2

	Opatrenie 1.1
	Zabezpečený bezzásahový režim územia

	Merateľný ukazovateľ plnenia: územie bez zásahu do roku 2021, zhodnotenie stavu biotopu, či bol dosiahnutý stav A

	číslo aktivity
	opis aktivity
	výstup - indikátor plnenia aktivity
	termín
	zodpovednosť
	zdroje
	EFP

	1.1.1.
	Dodržať bezzásahový režim stanovený v PSL
	Realizovaný súčasne platný PSL
	2018
-
2021
	ŠOP SR - S-
CHKO
Vihorlat
	rozpočet
ŠOP SR, vlastníci, správcovia
	EFP
1

	1.1.2
	Zabezpečiť monitoring druhov a biotopov, najmä tých, ktoré sú predmetom ochrany -
	Vyplnené údaje do KIMSu
	trvalý
	ŠOP SR - S-
CHKO
Vihorlat
	rozpočet
ŠOP SR
	EFP 1 - 3

	1.1.3
	Zabezpečiť vedecký výskum druhov žijúcich na danom území
	Dohoda
s
externými vedeckými pracovníkmi
	trvalý
	ŠOP SR - S-
CHKO
Vihorlat
	rozpočet
ŠOP SR
	EFP
1

	Opatrenie 1.2
	Opatrenia na elimináciu negatívnych vplyvov na územie

	Merateľný ukazovateľ plnenia: územie bez zásahu do roku 2021, minimalizovaný počet negatívnych vplyvov na územie

	číslo aktivity
	opis aktivity
	výstup - indikátor plnenia aktivity
	termín
	zodpovednosť
	zdroje
	EFP

	1.2.1
	Rokovanie so  subjektmi hospodáriacimi v okolí a obcou o možnostiach eliminácie negatívnych vplyvov na územie
	realizované stretnutia s dotknutými subjektmi, obcou
	trvalý
	ŠOP SR - S-
CHKO
Vihorlat
	rozpočet
ŠOP SR
	okolo
PR

	1.2.2.
	Vylúčiť používanie chemických prostriedkov na poľnohospodárskom pôdnom fonde pri hraniciach chráneného územia
	Dohoda
s
užívateľom/vlastní
kom
priľahlých území, zníženie používania chemic. látok v okolí územia
	trvalý
	ŠOP SR - S-
CHKO
Vihorlat, vlastníci, užívatelia okolitých pozemkov
	rozpočet
ŠOP SR, vlastníci, užívatelia okolitých pozemkov
	okolo
PR

	1.2.3.
	Zamedziť vývozu tuhého komunálneho odpadu do územia
	Spolupráca
s
príslušnou obcou, zabezpečený vývoz odpadu z územia, vytvorené podmienky pre zber nadrozmerného odpadu priamo v obci
	trvalý
	ŠOP SR - S-
CHKO
Vihorlat, obec
	rozpočet
ŠOP SR, obce
	EFP 1 - 3

	1.2.4
	Informovať verejnosť o významnosti územia – cez informačné tabule, prednášky na škole v obci
	zníženie
počtu zaznamenaných
negatívnych vplyvov v PR
	trvalý
	ŠOP SR - S-
CHKO
Vihorlat
	rozpočet
ŠOP SR
	okol
ie
PR

	Operatívny cieľ 2: V roku 2021 prehodnotiť stav biotopu a navrhnúť opatrenia na zlepšenie stavu biotopu Ls1.2 (91F0) z kategórie B do kategórie A a zachovanie výskytu druhu Lucanus cervus v území.

	Merateľný indikátor plnenia: zhodnotený stav predmetov ochrany, v prípade nezlepšenia stavu návrh opatrení do novej PSL, od roku 2023 PSL so zapracovanými modelmi hospodárenia s ohľadom na potreby ochrany prírody

	číslo aktivity
	opis aktivity
	výstup - indikátor plnenia aktivity
	termín
	zodpovednosť
	zdroje
	EFP

	2.1.1.
	Zhodnotenie stavu predmetov ochrany v území – v EFP1 a ostatných častiach územia a navrhnutie postupu realizácie činností v rámci operatívneho cieľa 2
	informácia o aktuálnom stave biotopu Ls1.2 a druhu Lucanus cervus, odporúčania opatrení pre operat. cieľ 2
	2021, 2031, 2041
	ŠOP SR - S-
CHKO
Vihorlat
	ŠOP SR - S-
CHKO
Vihorlat
	EFP
1-3

	2.1.2.
	Navrhnúť
modely
hospodárenia
v PR
Bisce
	Správa
z rokovania so š. p.
Lesy SR a schválený PSL od roku 2023
	2022 – 2023, 2032 – 2033, 2042-2043
	ŠOP SR - S-
CHKO
Vihorlat v spolupráci s Lesmi SR, š.p.
	rozpočet
ŠOP SR
	EFP 1 - 3

	2.1.3
	Realizácia opatrení v zmysle schváleného PSL
	realizované opatrenia na zlepšenie stavu biotopu Ls1.2
	2023-2047
	Lesy SR, š.p. (opatrenia v zmysle PSL), realizácia opatrení nad rámec bude zabezpečovaná len po zabezpečení financovania
	rozpočet Lesy SR, š.p., 
ŠOP SR, iné zdroje
	EFP 1 - 3


4. Spôsob vyhodnocovania plnenia programu starostlivosti
Program starostlivosti sa bude vyhodnocovať priebežne počas pracovných ciest pracovníkov CHKO Vihorlat. Správa o plnení programu starostlivosti bude zostavovaná jedenkrát za päť rokov. Jej originál zostane na Správe Chránenej krajinnej oblasti Vihorlat a kópia bude poslaná na ústredie ŠOP SR do Banskej Bystrice.
Správa môže obsahovať prípadné návrhy na modifikáciu programu starostlivosti podľa výsledkov riešených aktivít. Modifikácie budú považované za dodatky programu starostlivosti a stanú sa integrálnou súčasťou programu starostlivosti. 

V tabuľke je spracovaný harmonogram navrhovaných opatrení (kapitola 3.4.) a to s dôrazom na naplnenie výstupu aktivity podľa stanoveného indikátora. Vyznačené je v nej predpokladané trvanie aktivity znakom „x“ pre príslušný rok. Ak je políčko tabuľky červene vyfarbené je v danom roku pri aktivite predpokladaný kontrolovateľný výstup. 

	Aktivita
	2018
	2019
	2020
	2021
	2022
	2023
	2024
	2025
	2026
	2027
	2028
	2029
	2030
	2031
	2032
	2033
	2034
	2035
	2036
	2037
	2038
	2039
	2040
	2041
	2042
	2043
	2044
	2045
	2046
	2047

	1.1.1
	x
	x
	x
	x
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	

	1.1.2
	x
	x
	x
	x
	x
	x
	x
	x
	x
	x
	x
	x
	x
	x
	x
	x
	x
	x
	x
	x
	x
	x
	x
	x
	x
	x
	x
	x
	x
	x

	1.1.3
	x
	x
	x
	x
	x
	x
	x
	x
	x
	x
	x
	x
	x
	x
	x
	x
	x
	x
	x
	x
	x
	x
	x
	x
	x
	x
	x
	x
	x
	x

	1.2.1
	x
	x
	x
	x
	x
	x
	x
	x
	x
	x
	x
	x
	x
	x
	x
	x
	x
	x
	x
	x
	x
	x
	x
	x
	x
	x
	x
	x
	x
	x

	1.2.2
	x
	x
	x
	x
	x
	x
	x
	x
	x
	x
	x
	x
	x
	x
	x
	x
	x
	x
	x
	x
	x
	x
	x
	x
	x
	x
	x
	x
	x
	x

	1.2.3
	x
	x
	x
	x
	x
	x
	x
	x
	x
	x
	x
	x
	x
	x
	x
	x
	x
	x
	x
	x
	x
	x
	x
	x
	x
	x
	x
	x
	x
	x

	1.2.4
	x
	x
	x
	x
	x
	x
	x
	x
	x
	x
	x
	x
	x
	x
	x
	x
	x
	x
	x
	x
	x
	x
	x
	x
	x
	x
	x
	x
	x
	x

	2.1.1
	
	
	
	x
	
	
	
	
	
	
	
	
	
	x
	
	
	
	
	
	
	
	
	
	x
	
	
	
	
	
	

	2.1.2.
	
	
	
	
	x
	x
	
	
	
	
	
	
	
	
	x
	x
	
	
	
	
	
	
	
	
	x
	x
	
	
	
	

	2.1.3
	
	
	
	
	
	x
	x
	x
	x
	x
	x
	x
	x
	x
	x
	x
	x
	x
	x
	x
	x
	x
	x
	x
	x
	x
	x
	x
	x
	x


5. Použité podklady a zdroje informácií
Atlas krajiny Slovenskej republiky. 1 . vyd., Bratislava: Ministerstvo životného prostredia SR, Banská Bystrica: Slovenská agentúra životného prostredia, 2002, 344 s.
Hrinko, Ľ., Miňová, S., 201 0 - 201 5: Terénne poznámky k mapovaniu fauny na lokalite Bisce. Msc.(Depon. in ŠOP SR, SCHKO Latorica, Trebišov a SCHKO Vihorlat, Michalovce).
Interná dokumentácia - Rezervačná kniha - Prírodná rezervácia Bisce, návrh na vyhlásenie, 2004, Daphne - inštitút aplikovanej ekológie, 6 s. (Depon. in ŠOP SR, SCHKO Vihorlat, Michalovce)
Marhold, K., Hindák, F. (eds.), 1 998: Zoznam nižších a vyšších rastlín Slovenska. VEDA Bratislava.688 s.
Polák, P., Saxa, A. (eds.), 2005: Priaznivý stav biotopov a druhov európskeho významu. ŠOP SR, Banská Bystrica, 736 s.
Stanová, V., Valachovič, M. (eds.), 2002: Katalóg biotopov Slovenska. Daphne – Inštitút aplikovanej ekológie, Bratislava, 225 s.
Šimková, A., 2007: Terénne poznámky k mapovaniu nelesnej vegetácie na lokalite Bisce. Msc. (Depon. in ŠOP SR, SCHKO Latorica, Trebišov).
Viceníková, A., Polák, P. (eds.), 2003: Európsky významné biotopy na Slovensku. ŠOP SR, Banská Bystrica, 1 51 s.
6. Prílohy
6.1 Mapa predmetov ochrany
6.2 Mapa identifikácie vlastnícko-užívateľských vzťahov
6.2.1 Súpis parciel s vlastníckymi vzťahmi
6.3 Mapa využitia územia
6.4 Mapa ekologicko-funkčných priestorov
6.5 Mapa zón (nevypracováva sa, nakoľko územie nie je členené na zóny)
6.6 Mapy navrhovaných opatrení starostlivosti na jednotlivých parcelách alebo jednotkách priestorového rozdelenia (JPRL, LPIS)
6.1 . Mapa predmetov ochrany
[image: image7.jpg]Mapa predmetov ochrany

Predmetom ochrany je biotop
Ls1.2 Dubovo-brestovo-jasefiové nizinné luzné lesy
a druh rohac¢ obyc¢ajny

Legenda

D hranica PR
[] roha obycainy
[ biotop Ls1.2

0 100 200 400
L e—— ]

6.2. Mapa identifikácie vlastnícko-užívateľských vzťahov

6.6.1 Súpis parciel s vlastníckymi vzťahmi
k. ú. Vojčice KN-C
	Parcela
	LV
	Druh pozemku
	Vlastník
	Podiel
	Výmera
(m2)

	1 539
	477
	vodné plochy
	SR (SPF)
	1 /1
	480

	1 541
	1 085
	lesný pozemok
	SR
 (Lesy SR, š.p.)
	1 /1
	1 7262

	1 542
	1 085
	lesný pozemok
	SR 
(Lesy SR, š.p.)
	1 /1
	9531

	1 543
	1 085
	lesný pozemok
	SR 
(Lesy SR, š.p.)
	1 /1
	4859

	1 544
	1 085
	lesný pozemok
	SR 
(Lesy SR, š.p.)
	1 /1
	4571

	1 545
	1 085
	lesný pozemok
	SR 
(Lesy SR, š.p.)
	1 /1
	3398

	1 547
	1 085
	lesný pozemok
	SR
 (Lesy SR, š.p.)
	1 /1
	1 851

	Spolu
	
	
	
	
	41 952


k. ú. Horovce KN-C
	Parcela
	LV
	Druh pozemku
	Vlastník
	Podiel
	Výmera

	848
	287
	záhrady
	SR (SPF)
	1 /1
	1 6934

	852/2
	287
	záhrady
	SR (SPF)
	1 /1
	671 6

	847/1
	629
	les
	SR
 (Lesy SR, š.p.)
	1 /1
	21 521

	847/3
	629
	les
	SR
 (Lesy SR, š.p.)
	1 /1
	3309

	847/4
	629
	les
	SR
 (Lesy SR, š.p.)
	1 /1
	267

	847/5
	629
	les
	SR
 (Lesy SR, š.p.)
	1 /1
	244

	849
	629
	les
	SR
 (Lesy SR, š.p.)
	1 /1
	1 3078

	850
	629
	les
	SR
 (Lesy SR, š.p.)
	1 /1
	1 30545

	852/1
	629
	les
	SR
 (Lesy SR, š.p.)
	1 /1
	45573

	851 č.
	nezaložený
	vodné plochy
	-
	1 /1
	51 8

	Spolu
	
	
	
	
	238 705


k. ú. Horovce - parcela č. 1 629 registra E-KN (ku parcele č. 851 registra C-KN)
	Parcela
	LV
	Druh pozemku
	Vlastník
	Podiel

	1 629
	1 389
	vodné plochy
	Československý štát
	1 /1


6.3. Mapa využitia územia

6.4 Mapa ekologicko-funkčných priestorov

Tematické spracovanie: Statna ochrana prirody SR, Sprava CHKO Latorica, 2015





6.6. Mapa navrhovaných opatrení starostlivosti na jednotlivých parcelách alebo jednotkách priestorového rozdelenia (JPRL, LPIS)

Nesluzi na pravne ukony.

Informagny systém katastra nehnutelnosti © Urad geodézie, kartografie a katastra Slovenskej republiky;

Datum poslednej aktualizacie: 1.1.2015
Tematické spracovanie: Statna ochrana prirody SR, Sprava CHKO Latorica, 2015





6.7 Iná dokumentácia bližšie zobrazujúca stav a potrebné navrhované opatrenia
(Takáto dokumentácia sa neprikladá).

